PASTOR JA AEDNIK
Hei! Oled jälle koos meiega TV7 saatesarjas "Pastor ja aednik".
Mina olen Marko Huhtala ja olen pastor ja aednik.
Täna oleme väga huvitavas kohas.
Oleme Lohjal Vivamos, Rahva Piibliseltsi tegevuskeskuses.
See tegevuskeskus on tuntud Murtud Südame Kiriku
ja Piibliküla poolest, kui ka innovaatilisuse poolest.
Vähemtuntud on kiriku taga olev Vaikuse aed.
Täna tutvumegi oma saates Vaikuse aiaga
ja sellega, milles täpsemalt seisneb Vaikuse aia harimise aade.
Läheme nüüd Vaikuse aeda. Jeesus kutsub meid vaikusesse.
Ta tahab, et läheksime üksildasse kohta
ja jääksime vaikseteks ning keskenduksime Temale.
Selle jaoks ongi Vaikuse aed.
Kohe läheme väravast sisse ja vaatame, mida siin leidub.
Sisenesime siia aeda sellest väravast,
mis on kitsas värav, millest Jeesuski räägib
- kust tuleme sisse taevasesse Kuningriiki.
Esimesena on kaev - see kujutleb elavat vett.
See võib kujutleda ka seda, mis on pattude andeksandmine.
Siit aiast võime leida võimast sümboolikat.
80-ndatel levis Soome "retriit"-liikumine
ja juba varem jõudsid siia Taizé ideed Lõuna-Prantsusmaalt
Anna-Maija Raittila kaudu.
Soomes puhkes õitsele vaikuses viibimine ja elu retriidis.
Vaikuse aed on tegelikult tuletatud sellest retriit-liikumisest.
Aia-retriite hakkasid esimestena korraldama inglased.
Mõned neist kutsusid sõpru oma aeda vaikseks jääma kogu päevaks,
imetlema oma ilusat aeda, veetma aega lugedes Piiblit ja palvetama.
Sellest saigi alguse "Vaikuse aia" liikumine,
peakorteriga Inglismaal.
Liikumine on levinud kõikidele mandritele
ja Vaikuse aedu on asutatud vägagi erinevates kohtades.
Neid leidub koolides, vanglates, linnaparkides, kirikute ümbruses.
Ameerikas on levinud ka selline liikumine kui "Vaimne aiapidamine".
Nende liikumiste ideed sobivad omavahel kokku.
Luuakse, rajatakse ja ehitatakse aedu,
mis on vaid vaikuse, palvetamise ja piibliuurimise jaoks.
See Vivamos asuv Vaikuse aed on esimene selline Soomes
ja osa ülemaailmsest Vaikuse aia liikumisest ja organisatsioonist.
Olen ka ise osalenud korra selles retriidis.
See on väga huvitav kogemus.
Tänapäeva inimesele on raskeim pääseda sellesse vaikusesse.
Tööelu lärmi seest kiiruga tulles läheb vähemalt päev kohanemiseks,
et oskaks vaikne olla ja nautida vaikuses olemist.
Aednikuna on aed mulle igati sobiv keskkond vaikuses viibimiseks.
Ja see ongi selle aia mõte.
Väike toimetamine siin aias aitab kaasa sellele,
samuti kerge jalutuskäik ja olemine.
Vaikuse aed ei ole koht palehigis töö tegemiseks,
vaid siin puhatakse, ollakse vaikuses ja nokitsetakse tasapisi.
Kui nii tundub, siis vaid istutakse, mõtiskletakse ja palvetatakse.
Vaikuse aia võib igaüks ka oma õue rajada.
Oma Vaikuse aed ongi suurepärane idee.
Mis oleks toredam, kui kutsuda sõpru sellisesse aeda
päevaks palvetama ja olema vaikuses.
Oma piibligrupp võiks koguneda just sellisesse aeda.
Nii võib ühendada aianduse ja vaimulikkuse meeldival viisil
ja see on suureks õnnistuseks.
Siia aeda on toodud ka tahvleid, millel on jutustada oma lugu.
Jalutades selles aias, võime lugeda neilt tahvlitelt erinevaid tekste.
Tahvlitelt võime lugeda lauseid ja palveid Piiblist.
Nad loovad sobiliku atmosfääri vaikseks ja rahulikuks jäämiseks.
Huvitav, kui oleme sellises kohas, kus palvetatakse palju,
siis seda on hinges tunda.
See aed Vivamos on üks selline koht - siin on palvetatud palju.
Puu oksalt leidsin võtmed, mis kuvavad Piibli võtmete võimu.
Meil on Jeesuse nimel võim päästa inimesi lahti patuahelaist.
Sellise aia idee tõi esimesena Soome Tuomas Salovuori,
kes on nendest aedadest kirjutanud oma raamatu "Roheluse keskel"
Ka Kalevi Rautjoki oli tähtis tegija Vivamo juhatajana.
Olin isegi selles seltskonnas, kes asutasid selle aia.
Vivamos olev aed on rajatud kiriku taha,
kus on Vivamo algasukate - kuulsate Vivamo "tädide" kirsipuud.
See aed oli metsistunud, mistõttu osa sellest aiast sai likvideeritud
ja rajatud uuesti siia vana aia kohale.
Siia on jäänud ka palju vanu taimi - kirsipuid ja roosipõõsaid,
mis peale ümberistutamist on hakanud uuesti õitsema.
Kevaditi on siin kirsipuude õitsedes näha valget õitemerd.
Sügisvärvid on ka uhked ja kui punased kirsid valmivad,
siis mis saab olla veel kaunim?
Vaikuse aias on kasutusel palju sümboleid.
Sümbol tähendab algkeeleski "üheks liitma"
Asjad, mis liidavad meid piibellike tõdedega ja vaimsete asjadega.
Sümbolitest on siin palju õlilampe, väravaid ja kive;
on üritatud kujutada kõrbe, jalgteid, potte ja üks kaevgi leidub siin aias.
Ainult piibellik kujutlusvõime on piiriks.
Piiblis leidub palju selliseid esemeid loodusest ja aedadest
ning inimeste elukeskkonnast.
Need sümbolid on siia toodud selleks,
et viia me mõtteid nende asjade kaudu piibellike tõdedeni.
Muidu aed nagu aed ikka, aga siin on üritatud hoida vaated vabad.
Siit aiast avaneb kaunis vaade Lohja järvele.
Teadlikult on püütud luua hämarust, vaikust ja rahulikkust.
Tegelikult võib muuta iga oma koduümbruse aia selliseks aiaks.
Vivamo Vaikne aed oli siis selline.
See aed on alati avatud ja kõik on siia oodatud tutvuma.
Asukohaga Lohjal Rahva Piibliseltsi tegevuskeskuses Vivamos.
Võimalik on saada liikmeks
ja tulla siia ammutama inspiratsiooni oma Vaikuse aia loomiseks;
oma vaimse maastiku loomiseks oma koduõues.
Tõlge: Kuno Kivikink